Den sidste Morris-bus fra 1957 er udbrændt - sn.dk - Forsiden - Midt-Sydsjælland - Sorø
Den sidste Morris-bus fra 1957 udbrændte torsdag eftermiddag. Foto: Uffe Preisler Skau
Artiklen: Den sidste Morris-bus fra 1957 er udbrændt
Sorø - 13. juli 2017 kl. 15:11
Torsdag blev skæbnedagen for den eneste Morris-veteranbus fra 1957 af sin slags i Danmark, skriver DAGBLADET og Sjællandske.
Klokken 13.23 fik Vestsjællands Brandvæsen i Sorø en melding om brand i et køretøj ved tilkørslen til motorvejen i Sorø. Ejeren af bussen kunne fortælle, at den var gået i stå en gang før på turen, hvor han fik den igang igen.
Men da den gik i stå for anden gang, begyndte motoren også at brænde. Ejeren forsøgte at slukke branden med pulverslukkere, men det var forgæves. Branden bredte sig i kabinen og bussen udbrændte indvendigt.
Brandvæsnet rykkede ud med tre køretøjer, og efter en halv time var branden slukket og vejen farbar.
Busejeren blev kørt på hospitalet med mistanke om røgforgiftning.
- Det var ærgerligt. Ejeren var meget ked af det, siger Sven Urban Hansen fra brandvæsnet.
Gilderne giver spejder-donationer
Se billederne: 95-årig spejder får besøg fra Los Angeles
Tre klip på Skælskørvej